**E-Figyelő vetélkedő**

**II. forduló**

**PROJEKTLAP**

****

**A CÉG**

1. ELŐÁLLÍTÁS

Nézzetek utána, hogy jelenleg van-e olyan cég vagy cégcsoport, amely úgynevezett méltányos kereskedelem mentén gyártja készülékeit. Ha találtok ilyet, tudjátok meg, ők milyen elveket követnek beszerzéseik során.

Írjátok ide fél-egy oldalas cikkben, hogy mit találtatok.

Írjátok le az elvek mellett azt is, hogy azokat hogyan alkalmazzák a gyakorlatban, mit tesz a cég, hogyan ellenőrzik az elvek betartását.

Cikk (igény szerint sorokkal bővíthető):

****

2. ÉLETTARTAM

Fejlesztőcsapatotok következő feladata, hogy megvizsgálja, piacképes-e egy akár 10-15 évig működő telefon. Mutassátok be, hogy saját korosztályotokban nem ciki, sőt menő egy sokéves készülékkel mutatkozni!

a) Mérjétek fel, hogy saját korosztályotokban átlagosan hány évesek akészülékek. Az osztályotokban a mobiltelefonok átlag életkorát várjuk évben megadva, két tizedesjegyig.

b)Indítsatok infokampányt az iskolában! Mutassátok be a többieknek, hogy a régebbi, tartós készülék nem ciki, sőt jobb, mint ha a még működő kütyüket cserélgetnénksűrűn újra. Ehhez készíthettek plakátokat, mémeket, videót vagy más, akár többféle online vagy offline anyagot, eszközt. Lényeg, hogy az első forduló információit felhasználva, iskolatársaitok fogyasztói szokásaiban változást érjetek el. A kampányotok rövid leírását és az eszközeiről készült fotót, linket stb. csatoljátok!

c) Indítsatok versenyt az iskolában! Célja, hogy megtaláljátok a legrégibb, még használatban levő készüléket és tulajdonosát és jutalmazzátok meg, valami általatok kitalált aprósággal. Ha több azonos korú készüléket találtok, több nyertest is hirdethettek. A készülékről és a díjról/ díjátadóról szóló fotót csatoljátok a megoldáshoz.

a) Osztályátlag: év

b) Kampány rövid leírása + csatolt mellékletek felsorolása (igény szerint sorokkal bővíthető):

*c) Készülékről + díjátadóról készült fotó csatolva*

****

Fejlesztőcsapatotok következő feladata a ***SuperY*** okostelefon megtervezése. A tervezésnél a dizájnon kívül a készülék karbantarthatósága,javíthatósága a fő szempont!

Rajzoljátok le a készülék terveteket elölnézetből és oldalnézetből is (lehet géppel vagy kézzel rajzolt is). A „műszaki” rajz mellé vagy alá írjátok le a készülék részeit, főbb tulajdonságait és adatait,azaz a teljes termékleírást.

**Hint: az alábbi linken a modularitásról és a tervezett elavulásról olvashattok, érdemes lesz az itt tanultakat beépíteni a készüléketekbe!**

<http://efigyelo.blog.hu/2018/03/06/tervezett_elavulas_helyett>

3. FELÉPÍTÉS – DIZÁJN

Rajz + termékleírás (ide vagy külön lapra, külön fájlként csatolva):

****

4. ÚJRAHASZNÁLAT

Fejlesztő csapatként most alternatív hasznosítási lehetőséget kell találnotok a még működő készülékekre.

Tervezzetek és indítsatok kampányt: gyűjtsetek össze annyi, használaton kívüli, ám még alapvetően jól működő készüléket környezetetekben, amennyit csak tudtok!

Majd keressetek a készülékeknek új tulajdonost, olyasvalakit, aki örömmel hasznát veszi (lehet pl.: családtag, rászoruló személy, szegényeket segítő alapítvány stb.,de ettől eltérő ötlet is szóba jöhet.)

Írjátok le a kampányotok tapasztalatait: mi volt a kampány terve és hogyan sikerült, hány készüléket sikerült gyűjtenetek, majd mi lett a sorsuk. A leírást fotókkal és más online anyagokkal is színesíthetitek!

Kampány bemutatása (plusz sorok beszúrhatók, a fotó illusztrációk külön fájlban csatolmányként is küldhetők):

****

Cégünk új üzleti modellje nem a telefonok eladásán alapul majd, hanem a mobiltelefonokat, mint szolgáltatást bérelnék tőlünk az ügyfelek.

Készítsetek látványos, vetíthető előadás fájlt egy ilyen telefon-kölcsönző üzleti modellről. Mutassátok be benne az üzleti modell lényegét, előnyeit, esetleges hátrányait. Az előadásfájlt (lehet pl. ppt vagy prezi is) csatoljátok a megoldás e-mailetekhez.

**Hint: az alábbi link segítségetekre lehet az előadás összeállításához!**

<http://efigyelo.blog.hu/2018/03/01/birtokolni_vagy_letezni_avagy_korkoros_gazdasag_kezdjuk_a_telefonnal>

5. SZOLGÁLTATÁS

****

6. KOMMUNIKÁCIÓ

Fejlesztő csapatotok utolsó feladata, hogy teszteljétek a telefon egyik fontos célcsoportjaként a középiskolások felhasználói szokásait, illetve azok változtathatóságát.

a) Készítsetek felmérést osztályotokban legalább 12 fővel (ebből 3 fő lehet a csapat)! Vizsgáljátok meg, hogy ez a 12 fő naponta átlag mennyi időt használja az okostelefonját és mire. A felmérés eredményeiről készítsetek illusztrációkat pl. infografikát, grafikonokat, ábrákat.

b) Keressetek olyan személyt az idősebb korosztályból, aki még emlékszik, hogy milyen volt az élete középiskolásként internet és okoskészülékeknélkül! Készítsetek vele egy 2 perces riportot (név nélkül);tudjátok meg, milyen volt egy napja, mivel töltötte szabadidejét. Az interjú beszélgetést vegyétek fel ésmp3 formátumban csatoljátok az emailhez.

c) A csapatotok jelöljön ki közösen egy napot, amikor egyáltalán nem használjátok mobilotokat, okostelefonotokat, sem a suliban, sem otthon, maradjon kikapcsolva. A napotok tapasztalatait írjátok ide a projektlapramaximum fél oldalban. A leírást fotókkal is színesíthetitek!

a) Infografikák, grafikonok, ábrák (ide illesztve, vagy külön csatolmányként is küldhetők):

*b) Mp3 mellékletként külön csatolva*

**A PROJEKTLAP LEZÁRÁSA**

Küldetésetek második szakasza véget ért.A kitöltött projektlapot a csatolmányokkal együtt, az [efigyelovetelkedo@gmail.com](mailto:efigyelovetelkedo@gmail.com) email címre várom, legkésőbb 2018. április 10-ig. A projektlapon, a projektlap nevében, az emailben és csatolmányok nevében is szerepeljen a fejlesztő csapat neve! A megoldások egyben küldéséhez használhattok toldacuccot.hu-t vagy mammutmail.hu-t is. Szép munka volt!

c) E-mentes napotok tapasztalatai (a fotókat ide illesztve vagy külön csatolva):